న్యూఢిల్లీ, జూలై 13 (ఆంధ్రజ్యోతి): రహదారులపై టోల్ ప్లాజాల దగ్గర బారులు తీరిన వాహనాలు ఇక కనిపించవు! వాహనదారులు రుసుము చెల్లించడానికి గంటల తరబడి వేచిఉండాల్సిన అవసరం లేదు!! టోల్ ప్లాజాల వద్ద రద్దీని అరికట్టడానికి వినూత్న సాంకేతిక పరిజ్ఞానం వినియోగించేందుకు కేంద్ర ప్రభుత్వం చర్యలు చేపట్టింది. త్వరలో ట్రక్కులు, బస్సులు, కార్లతో పాటు మిగతా అన్ని వాహనాలకు ‘రేడియో ఫ్రీక్వెన్సీ ట్యాగ్’ లేదా ‘ఫాస్ట్ ట్యాగ్’ పేరిట డిజిటల్ ట్యాగులను అందజేయనుంది. వీటి ఆధారంగానే టోల్ రుసుము చెల్లింపులు జరుగుతాయి. టోల్ ప్లాజాల వద్ద నగదుసహిత లావాదేవీల వల్ల మాత్రమే కాదు డిజిటల్ పద్ధతి అయినా రద్దీ తప్పడం లేదని కేంద్రం గుర్తించింది. డిజిటల్ ట్యాగులతోనే సమస్య పరిష్కారమవుతుందని నిర్ణయానికొచ్చింది. ఏడాదిలో 5 కోట్ల వాహనాలకు డిజిటల్ ట్యాగులను అందించడానికి కేంద్ర రహదారులు, రవాణా శాఖ ప్రణాళికలు రూపొందిస్తోంది. డిజిటల్ ట్యాగులకు వాహన యజమానుల బ్యాంకు ఖాతాను అనుసంధానం చేస్తారు. తద్వారా వాహనాలు టోల్ గేట్ల వద్ద ఆగగానే ఆర్ఎఫ్ ట్యాగుల్లో ఉన్న సమాచారాన్ని సెన్సార్లు గ్రహించి, బ్యాంకు ఖాతా నుంచి అవసరమైన రుసుము వసూలు చేస్తాయి. అది టోల్ ప్లాజా నిర్వాహకుల ఖాతాలో జమ అవుతుంది. ఇండియన్ హైవేస్ మేనేజ్మెంట్ కంపెనీ లిమిటెడ్(ఐహెచ్ఎంసీ), నేషనల్ హైవే అథారిటీ ఆఫ్ ఇండియా (ఎన్హెచ్ఏఐ)తో పాటు పలు బ్యాంకుల మధ్య ఇప్పటికే ఒప్పం దం జరిగినట్లు తెలిసింది. పాత వాహనాలకు ట్యాగులు టోల్ ప్లాజాల్లో అందుబాటులో ఉంచుతారు. కొత్తగా వచ్చే వాహనాలకు ఇన్బిల్ట్గా ఉండేలా చూడాలని కేంద్రం వాహన తయారీదారులను కోరనుంది. ఈ అంశంపై కేంద్ర పౌర సరఫరాల శాఖ, పెట్రోలియం శాఖతో పాటు ట్రక్కుల యాజమానుల సంఘాలు, వాహన తయారీ కంపెనీలతో కేంద్ర రహదారుల, రవాణా శాఖ మంత్రి నితిన్ గడ్కరీ సంప్రదింపులు జరుపుతున్నారు. మరోవైపు జీఎస్టీ అమలుతో రాష్ట్రాల సరిహద్దుల్లో చెక్పోస్టులు ఎత్తివేసిన నేపథ్యంలో ప్రధాన రహదారులపై ట్రాఫిక్ ఇక్కట్లు తప్పాయని ప్రభుత్వం ప్రకటించింది. కాగా, డిజిటల్ ట్యాగులే కాకుండా జీపీఎస్ అధారిత టోల్ వసూలు విధానం అమలుకు కేంద్రం సన్నాహాలు చేస్తోంది. ఈ విధానంలో రోడ్లపై టోల్ ప్లాజాలు ఉండవు. తోరణం తరహాలో రోడ్డుకు సెన్సార్లు ఏర్పాటు చేస్తారు. వాటి మీదుగా వెళ్లే వాహనాలకు అటోమేటిక్గా ప్రభుత్వం టోల్ వసూలు చేస్తుంది. ఈ ప్రాజెక్టును చేపట్టడానికి అవసరమైన రూ.500 కోట్ల రుణం అందించడానికి జపాన్ ఇంటర్నేషనల్ కోఆపరేషన్ ఏజెన్సీ (జైకా) ముందుకొచ్చింది. అయితే నగదు రూపంలో టోల్ చెల్లించడానికి రోడ్డుపై ప్రత్యేక లైను ఏర్పాటు చేస్తారు.
newdhilly, juulai 13 (aandhrajyoti): rahadaarulapai tol plajala daggara baarulu teerina vaahanaalu ika kanipinchavu! vaahanadaarulu rusumu chellinchadaaniki gantala tarabadi vechiundaalsina avasaram ledu!! tol plajala vadda raddeeni arikattadaaniki vinuutna saanketika parignaanam viniyoginchenduku kendra prabhutvam charyalu chepattindi. twaralo trakkulu, bassulu, kaarlatho paatu migata anni vaahanaalaku ‘radio freakvensi tag’ leda ‘fast tag’ paerita disital tagulanu andajeyanundi. veeti aadhaaramgaane tol rusumu chellimpulu jarugutaayi. tol plajala vadda nagadusahita lavadevila valla matrame kaadu disital paddhati aina raddi tappadam ledani kendram gurtinchindi. disital tagulathone samasya parishkaaramavutundani nirnayaanikochindi. edaadilo 5 kotla vaahanaalaku disital tagulanu andinchadaaniki kendra rahadaarulu, rawana saakha pranaalikalu roopondistondi. disital tyagulaku vaahana yajamaanula byaanku khaataanu anusandhaanam chestaaru. tadwara vaahanaalu tol getla vadda aagagaane arf tagullo unna samaachaaraanni sensarlu grahinchi, byaanku khata nunchi avasaramaina rusumu vasulu chestayi. adhi tol plaja nirvaahakula khaataalo jama avutundi. indian hyways management company limited(ihachmsi), neshanal haive atharity af india (enhechi)thoo paatu palu byaankula madhya ippatike oppam dam jariginatlu telisindi. paata vaahanaalaku tyagulu tol plaajaallo andubaatulo unchutaaru. kottagaa vache vaahanaalaku inbiltga undela chuudaalani kendram vaahana tayaareedaarulanu koranundi. ee amsampai kendra poura sarafaraala saakha, petrolium saakhatho paatu trakkula yaajamaanula sanghaalu, vaahana tayaarii companylatho kendra rahadaarula, rawana saakha mantri nitin gadkari sampradimpulu jaruputunnaru. marovaipu gst amalutho rashtrala sarihaddullo chekpostulu ettivesina nepathyamlo pradhaana rahadaarulapai trafic ikkatlu tappayani prabhutvam prakatinchindi. kaga, disital tagule kakunda gps adhaarita tol vasulu vidhaanam amaluku kendram sannaahaalu chestondi. ee vidhaanamlo rodlapai tol plaajaalu undavu. thoranam tarahaalo rodduku sensarlu erpaatu chestaaru. vaati meedugaa velle vaahanaalaku atometicga prabhutvam tol vasulu chestundi. ee praajektunu chepattadaaniki avasaramaina roo.500 kotla runam andinchadaaniki japan international cooaperation agency (jaika) mundukochindi. ayithe nagadu roopamlo tol chellinchadaaniki roddupai pratyeka lainu erpaatu chestaaru.